b'\n_START_ARTICLE_\nPredsjedni\xc5\xa1tvo Republike Bosne i Hercegovine\n_START_PARAGRAPH_\nPredsjedni\xc5\xa1tvo Republike Bosne i Hercegovine je bilo najvi\xc5\xa1i izvr\xc5\xa1ni organ Republike Bosna i Hercegovina od progla\xc5\xa1enja njene nezavisnosti do Daytonskog sporazuma._NEWLINE_Predsjedni\xc5\xa1tvo se sastojalo iz sedam \xc4\x8dlanova, po dva \xc4\x8dlana iz bo\xc5\xa1nja\xc4\x8dkog, srpskog i hrvatskog naroda, te jednog \xc4\x8dlana iz reda ostalih._NEWLINE_Po\xc4\x8detkom rata u Bosni i Hercegovini, tada\xc5\xa1nji srpski \xc4\x8dlanovi Biljana Plav\xc5\xa1i\xc4\x87 i Nikola Koljevi\xc4\x87 i hrvatski \xc4\x8dlan Franjo Boras su napustili Predsjedni\xc5\xa1tvo, ali su zamijenjeni u skladu sa izbornim rezultatima sljede\xc4\x87im kandidatima prema broju dobijenih glasova._NEWLINE_Na upra\xc5\xbenjena mjesta \xc4\x8dlanova Predsjedni\xc5\xa1tva imenovani su Nenad Kecmanovi\xc4\x87, Mirko Pejanovi\xc4\x87 i Ivo Kom\xc5\xa1i\xc4\x87. Nenad Kecmanovi\xc4\x87, je ubrzo napustio Predsjedni\xc5\xa1tvo Republike Bosne i Hercegovine, a na njegovo mjesto imenovana je Tatjana Ljuji\xc4\x87-Mijatovi\xc4\x87._NEWLINE_Nakon \xc5\xa1to je proglasio autonomnu republiku na dijelu op\xc4\x87ine Velika Kladu\xc5\xa1a, Fikret Abdi\xc4\x87 je smijenjen zbog protivustavnih aktivnosti, a kasnije je tako\xc4\x91er pred sudovima Hrvatske pravomo\xc4\x87no osu\xc4\x91en za ratne zlo\xc4\x8dine. Na njegovo mjesto je imenovan Nijaz Durakovi\xc4\x87._NEWLINE_Nakon priznanja krivice za progone na politi\xc4\x8dkoj, rasnoj ili vjerskoj osnovi kao zlo\xc4\x8din protiv \xc4\x8dovje\xc4\x8dnosti, Biljana Plav\xc5\xa1i\xc4\x87 je osu\xc4\x91ena pred Haa\xc5\xa1kim sudom i trenutno izdr\xc5\xbeava kaznu.\n_START_SECTION_\nPredsjedni\xc5\xa1tvo nakon Rata u Bosni i Hercegovini\n_START_PARAGRAPH_\nNakon potpisivanja Daytonskog sporazuma, naziv Republika Bosna i Hercegovina je zamijenjen s nazivom Bosna i Hercegovina. U skladu s novim nazivom, Predsjedni\xc5\xa1tvo Republike Bosne i Hercegovine je postalo Predsjedni\xc5\xa1tvo Bosne i Hercegovine, nastavljaju\xc4\x87i kontinuitet ranijeg predsjedni\xc5\xa1tva, ali s promijenjenom strukturom. Prema Daytonskom sporazumu Predsjedni\xc5\xa1tvo Bosne i Hercegovine se sastoji iz tri \xc4\x8dlana, po jednog \xc4\x8dlana iz bo\xc5\xa1nja\xc4\x8dkog, hrvatskog i srpskog naroda.'